અરણ્યવાસને સામાજિક સમરસતાના યજ્ઞ માટેના અમૂલ્ય અવસરમાં પલટાવનાર રામ નેતૃત્વનો મહાન આદર્શ છે. રામ ઋષિઓનું અસુરોથી રક્ષણ કરવા સાથે વનવાસી જાતિઓ, વાનરો અને પક્ષીઓ સુદ્ધાં સાથે આત્મીયતા કેળવે છે. રાવણ સીતાજીનું હરણ કરી જાય છે. હનુમાનજી સીતાજી ભાળ મેળવે છે. સુગ્રીવ અને વાનરસેનાનો સાથ લઇ રામ લંકાની ચતુરંગી સેનાને હરાવે છે. અહંકારી રાવણના ભાઇ વિભીષણ ધર્માત્મા રામની મદદ કરે છે. વનવાસ પૂરો કરી રામ અવધપુરી પાછા ફરે છે. ભરત-શત્રુઘ્ન અને માતાઓ તેમને વધાવે છે. આજે હજારો વર્ષ પછી પણ રામરાજ્ય રાજસંચાલનનું શ્રેષ્ઠ ઉદાહરણ બની રહ્યું છે.